Assia Djebar

Assia DJEBAR (arabe: آسيا جبار ) estas la plumnomo de Fatima-Zohra Imalayen (naskita la 4-an de aŭgusto 1936 en Ĉerĉelo proksime de Alĝero, mortinta la 6-an de februaro 2015Anonco de la morto ĉe orf.at en Parizo), estis alĝeria romanverkistino, tradukistino kaj filmreĝisorino.

Ŝi estis konata por sia feminisma sinteno kaj ŝia politika sinteno estis virulente kontraŭ-patriarka kaj implicite kontraŭ-kolonia. Djebar estis konsiderita kiel unu el la plej elstaraj kaj influaj verkistinoj de Norda Afriko. Ŝi membriĝis al la Franca Akademio en la 16.6.2005, la unua virino el la Magrebo. Por la tuta verkaro estis aljuĝita al ŝi en 1996 la Neustadt Internacia Premio pro Literaturo.

 Frua vivo 
Assia Djebar originas el familio berberlingva. Ŝi estis kreskigita en Ĉerĉelo, malgranda havenurbo proksime de Alĝero. La patro estis edukisto, instruanta la francan lingvon. Djebar frekventis privatan loĝlernejon en Blida, kie ŝi estis unu el nur du knabinoj. Ŝi studis ĉe la Kolegio de Blida, mezlernejo en Alĝero, kie ŝi estis la nura islamano en sia klaso.

 Kariero 
En 1957, ŝi publikigis sian debutan romanon, La Soif. Timante la malaprobon de sia patro, ŝi uzis la plumnomon Assia Djebar. Alia libro, Les Impatients sekvis la venontan jaron. Ankaŭ en 1958, ŝi kaj Ahmed Ould-Rouïs geedziĝis (poste divorcis).

En 1962, Djebar publikigis Les Enfants du Nouveau Monde kaj sekvis en 1967 Les Alouettes Naïves. Ŝi reedziniĝis en 1980, tiam al la alĝeria poeto Malek Alloula.

En 1985, Djebar publikigis L'Amour, la fantasia kie ŝi plurfoje deklaris sian ambivalencon ĉirkaŭ lingvo, koncerne sian identigon kiel okcidente klera, alĝeria, feminisma, islama intelektulino, koncerne sian rolon kiel reprezentanto por alĝeriaj virinoj same kiel por virinoj ĝenerale.

En 2005, Djebar estis akceptita en la Franca Akademio, prestiĝa institucio kies tasko estas zorgi pri la heredaĵo de la franca lingvo.
Ŝi estis ankaŭ profesorino pri franclingva literaturo en Novjorko.

 Premioj (elekto) 
 1996: Neustadt Internacia Premio por Literaturo
 1997: Yourcenar-premio
 2000: Friedenspreis des Deutschen Buchhandels

 Verkoj (elekto) 
La verkoj de ŝi tradukitis en 21 lingvoj.
 La Soif, romano (1957)
 Les Impatients, romano (1958)
 Les Enfants du Nouveau Monde, romano (1962)
 Les Alouettes naïves, romano (1967)
 Poèmes pour l'Algérie heureuse, poeziaĵoj (1969)
 Rouge l'aube, teatraĵo (1969)
 Femmes d'Alger dans leur appartement, noveloj (1980)
 L'Amour, la fantasia, romano (1985)
 Ombre sultane, romano (1987)
 Loin de Médine, romano (1991)
 Vaste est la prison, romano (1995)
 Le Blanc de l'Algérie, rakonto (1996)
 Ces voix qui m'assiègent: En marge de ma francophonie, eseo (1999)
 La Femme sans sépulture, romano (2002)
 La Disparition de la langue française, romano (2003)
 Nulle part dans la maison de mon père, romano (2007)
Filmoj
 La Nouba des femmes du Mont Chenoua (1978)
 La Zerda ou les chants de l'oubli (1982)

 Referencoj 

 Eksteraj ligiloj 


 Hejmpaĝo de ŝi 
 Assia Djebar ĉe culturebase.net 
 Assia Djebar ĉe Unionsverlag kun la parolado okaze de la ricevo de la Friedenspreis-premio en 2000
 Iris Radisch: Assia Djebar. Die Welt besteht doch nur aus Geschichten, die sich aus Geschichten ergeben. Zeit online, 3.12.2009

Kategorio:Franclingvaj verkistoj
Kategorio:Komandoroj de la Ordeno de Artoj kaj Literaturo
Kategorio:Membroj de la Franca Akademio
Kategorio:Akademianoj
Kategorio:Alĝeriaj verkistoj
Kategorio:Alĝeriaj reĝisoroj
Kategorio:Alĝeriaj feministoj
Kategorio:Alĝeriaj historiistoj
Kategorio:Berberoj
Kategorio:Kavaliroj de la Honora Legio
Kategorio:Honordoktoroj